CELEX: 32007R1140
Language: lv
Date: 2007-10-01
Title: Komisijas Regula (EK) Nr. 1140/2007 ( 2007. gada 1. oktobris ) par pagaidu atļauju jau atļautas dzīvnieku barības piedevas jaunam izmantošanas veidam (Dokuments attiecas uz EEZ)

2.10.2007   
            
            
               LV
            
            
               Eiropas Savienības Oficiālais Vēstnesis
            
            
               L 256/14
            
         
      KOMISIJAS REGULA (EK) Nr. 1140/2007
   (2007. gada 1. oktobris)
   par pagaidu atļauju jau atļautas dzīvnieku barības piedevas jaunam izmantošanas veidam
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1970. gada 23. novembra Direktīvu 70/524/EEK par barības piedevām (1) un jo īpaši tās 3. pantu un 9.e panta 1. punktu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2) un jo īpaši tās 25. pantu,
   tā kā:
   
               (1)
            
            
               Ar Regulu (EK) Nr. 1831/2003 reglamentē atļaujas dzīvnieku barības piedevu izmantošanai.
            
         
               (2)
            
            
               Regulas (EK) Nr. 1831/2003 25. pantā ir paredzēti pārejas pasākumi attiecībā uz dzīvnieku barības piedevu izmantošanas atļaujas pieteikumiem, kas iesniegti atbilstīgi Direktīvai 70/524/EEK pirms Regulas (EK) Nr. 1831/2003 piemērošanas dienas.
            
         
               (3)
            
            
               Atļaujas pieteikums tās piedevas jaunam lietojumam, kas minēta šīs regulas pielikumā, tika iesniegts pirms Regulas (EK) Nr. 1831/2003 piemērošanas dienas.
            
         
               (4)
            
            
               Atbilstīgi Direktīvas 70/524/EEK 4. panta 4. punktam sākotnējās piezīmes par šo pieteikumu Komisijai nosūtīja pirms Regulas (EK) Nr. 1831/2003 piemērošanas dienas. Tādēļ minētais pieteikums jāizskata saskaņā ar 4. pantu Direktīvā 70/524/EEK.
            
         
               (5)
            
            
               No Aspergillus aculeatus (CBS 589.94) iegūtas endo-1,3(4)-beta-glikanāzes, no Trichoderma longibrachiatum (CBS 592.94) iegūtas endo-1,4-beta-glikanāzes, no Bacillus amyloliquefaciens (DSM 9553) iegūtas alfa-amilāzes, no Bacillus amyloliquefaciens (DSM 9554) iegūta bacilolizīna un no Trichoderma viride (NIBH FERM BP 4842) iegūta endo-1,4-beta-ksilanāzes fermenta preparātu pirmo reizi atļāva izmantot ar Komisijas Regulu (EK) Nr. 358/2005 (3) kā gaļas cāļu barības piedevu bez termiņa ierobežojuma.
            
         
               (6)
            
            
               Pamatojot pieteikumu par atļaujas piešķiršanu uz četriem gadiem minētā preparāta izmantošanai dējējvistu barībā, iesniedza jaunus datus. Eiropas Pārtikas nekaitīguma iestāde (EPNI) 2007. gada 18. aprīlī sniedza atzinumu par šādu preparāta izmantošanas veidu. Novērtējums liecina, ka Direktīvas 70/524/EEK 9.e panta 1. punktā paredzētie šādas atļaujas saņemšanas nosacījumi ir ievēroti. Tāpēc uz četriem gadiem ir jāpiešķir pagaidu atļauja šā preparāta izmantošanai, kā noteikts šīs regulas pielikumā.
            
         
               (7)
            
            
               Šā pieteikuma novērtējums rāda, ka nepieciešamas atsevišķas procedūras, lai darbiniekus aizsargātu no pielikumos norādīto piedevu iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā (4).
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Fermentu grupas preparātu, kas norādīts pielikumā, atļauts izmantot uz ierobežotu laiku – četriem gadiem – kā piedevu dzīvnieku barībā, ievērojot minētajā pielikumā paredzētos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 1. oktobrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 270, 14.12.1970., 1. lpp. Direktīvā jaunākie grozījumi izdarīti ar Komisijas Regulu (EK) Nr. 1800/2004 (OV L 317, 16.10.2004., 37. lpp.).
   
      (2)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (3)  OV L 57, 3.3.2005., 3. lpp.
   
      (4)  OV L 183, 29.6.1989., 1. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2007/30/EK (OV L 165, 27.6.2007., 21. lpp.).
   
      PIELIKUMS
      
                  EK Nr.
               
               
                  Piedeva
               
               
                  Ķīmiskā formula, apraksts
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  Aktīvās vienības uz kg kompleksās barības
               
            
                  Fermenti
               
            
                  53
               
               
                  Endo-1,3(4)-beta-glikanāze EC 3.2.1.6
                  Endo-1,4-beta-glikanāze EC 3.2.1.4
                  Alfa-amilāze EC 3.2.1.1
                  Bacilolizīns EC 3.4.24.28
                  Endo-1,4-beta-ksilanāze EC 3.2.1.8
               
               
                  No Aspergillus aculeatus (CBS 589.94) iegūts endo-1,3(4)-beta-glikanāzes, no Trichoderma longibrachiatum (CBS 592.94) iegūts endo-1,4-beta-glikanāzes, no Bacillus amyloliquefaciens (DSM 9553) iegūts alfa-amilāzes, no Bacillus amyloliquefaciens (DSM 9554) iegūts bacilolizīna un no Trichoderma viride (NIBH FERM BP 4842) iegūts endo-1,4-beta-ksilanāzes preparāts ar minimālo aktivitāti:
                  
                               
                           
                           
                              endo-1,3(4)-beta-glikanāzei: 2 350 U/g (1)
                              
                           
                        
                               
                           
                           
                              endo-1,4-beta-glikanāzei: 4 000 U/g (2)
                              
                           
                        
                               
                           
                           
                              alfa-amilāzei: 400 U/g (3)
                              
                           
                        
                               
                           
                           
                              bacilolizīnam: 450 U/g (4)
                              
                           
                        
                               
                           
                           
                              endo-1,4-beta-ksilanāzei: 20 000 U/g (5)
                              
                           
                        
               
                  Dējējvistas
               
               
                  —
               
               
                  Endo-1,3(4)-beta-glikanāze: 587
                  Endo-1,4-beta-glikanāze: 1 000 U
                  Alfa-amilāze: 100 U
                  Bacilolizīns: 112 U
                  Endo-1,4-beta-ksilanāze: 5 000 U
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Ieteicamā deva uz 1 kg barības maisījuma:
                              
                                          —
                                       
                                       
                                          endo-1,3(4)-beta-glikanāze: 587–2 350 U
                                       
                                    
                                          —
                                       
                                       
                                          endo-1,4-beta-glikanāze: 1 000–4 000 U
                                       
                                    
                                          —
                                       
                                       
                                          alfa-amilāze: 100–400 U
                                       
                                    
                                          —
                                       
                                       
                                          bacilolizīns: 112–450 U
                                       
                                    
                                          —
                                       
                                       
                                          endo-1,4-beta-ksilanāze: 5 000–20 000 U
                                       
                                    
                        
                              3.
                           
                           
                              Izmantošanai ar polisaharīdiem, kas nav cietes polisaharīdi, bagātos barības maisījumos (kuri galvenokārt satur beta-glikānus un jo īpaši arabinoksilānus), piemēram, maisījumos, kuros ir vairāk nekā 30 % kviešu.
                           
                        
               
                  2011. gada 22. oktobris
               
            
         (1)  1 U ir fermenta daudzums, kas vienā minūtē atbrīvo 0,0056 mikromolus reducējošo cukuru (glikozes ekvivalentus) no miežu beta-glikāna, ja pH 7,5 un 30 °C.
      
         (2)  1 U ir fermenta daudzums, kas vienā minūtē atbrīvo 0,0056 mikromolus reducējošo cukuru (glikozes ekvivalentus) no karboksimetilcelulozes, ja pH 4,8 un 50 °C.
      
         (3)  1 U ir fermenta daudzums, kas vienā minūtē atbrīvo 1 mikromolu glikozes no ķīmiski piesaistīta cietes polimēra, ja pH 7,5 un 37 °C.
      
         (4)  1 U ir fermenta daudzums, kas vajadzīgs, lai vienā minūtē 37 °C temperatūrā pie pH 7,5 iegūtu vienu mikrogramu azokazeīna substrāta.
      
         (5)  1 U ir fermenta daudzums, kas vienā minūtē atbrīvo 0,0067 mikromolus reducējošo cukuru (ksilozes ekvivalentus) no bērza koksnes ksilāna, ja pH 5,3 un 50 °C.